Α4-0304/96

Πρόταση απόφασης του Συμβουλίου περί ιδρύσεως του Ευρωπαϊκού Ταμείου Εγγυήσεων για την ενθάρρυνσης της κινηματογραφικής και τηλεοπτικής παραγωγής (COM(95)0546 - C4-0070/96 - 95/0281(CNS))

Η πρόταση αυτή εγκρίνεται με τις ακόλουθες τροποποιήσεις:

(Τροπολογία 1)

Ενδέκατη αιτιολογική σκέψη

>Αρχικό κείμενο>

εκτιμώντας ότι η μείωση των κινδύνων είναι απαραίτητη ώστε να μπορέσουν οι ευρωπαϊκές επιχειρήσεις παραγωγής και διανομής να έχουν πρόσβαση στις πιστώσεις και στα δάνεια τα οποία χρειάζονται για τη χρηματοδότηση των σχεδίων παραγωγής και την ανάπτυξη των επιχειρήσεων[semigr ] και ότι απαιτούνται κατά προτεραιότητα συμπληρωματικά μέσα για τη χρηματοδότηση των παραγωγών που προορίζονται για την ευρωπαϊκή και διεθνή αγορά καθώς και για την ανάπτυξη των επιχειρήσεων που μπορούν να παράγουν ή να συμβάλουν στην παραγωγή έργων που προορίζονται για τις εν λόγω αγορές[semigr ]

>Κείμενο μετά την ψηφοφορία στο ΕΚ>

εκτιμώντας ότι η μείωση των κινδύνων που αναλαμβάνονται από τους χρηματοδότες είναι απαραίτητη ώστε να μπορέσουν οι ευρωπαϊκές επιχειρήσεις παραγωγής και διανομής να έχουν πρόσβαση στις πιστώσεις και στα δάνεια τα οποία χρειάζονται για τη χρηματοδότηση των σχεδίων παραγωγής[semigr ] και ότι απαιτούνται κατά προτεραιότητα συμπληρωματικά μέσα για τη χρηματοδότηση των παραγωγών που προορίζονται για την ευρωπαϊκή και διεθνή αγορά, για ταινίες που σχεδιάζονται, παράγονται και διανέμονται χρησιμοποιώντας τις πιο εκσυγχρονισμένες μεθόδους και τεχνικές καθώς και για την ανάπτυξη των επιχειρήσεων που μπορούν να παράγουν ή να συμβάλουν στην παραγωγή έργων που προορίζονται για τις εν λόγω αγορές, όπως είναι οι διανομείς και οι φορείς προώθησης, όσον αφορά τις επενδύσεις τους, τις αγορές δικαιωμάτων και τις εγγυήσεις κατώτατων εισοδημάτων[semigr ]

(Τροπολογία 3)

Αιτιολογική σκέψη 11α (νέα)

>Κείμενο μετά την ψηφοφορία στο ΕΚ>

εκτιμώντας ότι το Ταμείο πρέπει να συμβάλει στη συγκρότηση του τομέα και να επιδιώκει να ενισχύει τις συμπαραγωγές και την ενδοευρωπαϊκή και διεθνή κυκλοφορία των τηλεοπτικών και κινηματογραφικών έργων[semigr ]

(Τροπολογία 4)

Αιτιολογική σκέψη 11β (νέα)

>Κείμενο μετά την ψηφοφορία στο ΕΚ>

εκτιμώντας ότι το Ταμείο πρέπει να παρακινήσει τις τράπεζες να ενδιαφερθούν κατά σταθερό τρόπο για τον τομέα της παραγωγής και της διανομής κινηματογραφικών και τηλεοπτικών έργων στην Ευρώπη[semigr ]

(Τροπολογία 5)

Αιτιολογική σκέψη 14α (νέα)

>Κείμενο μετά την ψηφοφορία στο ΕΚ>

εκτιμώντας ότι τα λειτουργικά έξοδα του Ταμείου και οι απώλειες που οφείλονται σε ζημιογόνα περιστατικά πρέπει να καλύπτονται με καταβολή του ποσού που εγγυάται το Ταμείο καθώς και μέσω των προϊόντων τοποθέτησης κεφαλαίου, βάσει λεπτομερών κανόνων που θα πρέπει να καθορισθούν[semigr ]

(Τροπολογία 6)

Αιτιολογική σκέψη 18α (νέα)

>Κείμενο μετά την ψηφοφορία στο ΕΚ>

εκτιμώντας ότι, στο πλαίσιο της διαχειριστικής αποστολής του, το ΕΤΕ θα πρέπει να προσδιορίσει τον εταιρικό ρόλο των χρηματοπιστωτικών ιδρυμάτων σε αντάλλαγμα για τη συμμετοχή τους στο κεφάλαιο του Ταμείου[semigr ]

(Τροπολογία 7)

Αιτιολογική σκέψη 18β (νέα)

>Κείμενο μετά την ψηφοφορία στο ΕΚ>

εκτιμώντας ότι η ιδιαιτερότητα του οπτικοακουστικού τομέα δεν επιτρέπει την απλή εφαρμογή των κριτηρίων του ΕΤΕ και οδηγεί στην προοπτική μιας ειδικής οργανωτικής δομής για τη διαχείριση του Ταμείου, στο πλαίσιο της οποίας θα εκπροσωπούνταν οι εξωτερικοί εταίροι, το ΕΤΕ και η Επιτροπή, επικουρούμενοι από μια ομάδα εμπειρογνωμόνων του τραπεζικού και του οπτικοακουστικού τομέα[semigr ]

(Τροπολογία 8)

Εικοστή αιτιολογική σκέψη

>Αρχικό κείμενο>

εκτιμώντας ότι η εμφάνιση μιας ευρωπαϊκής αγοράς του οπτικοακουστικού τομέα απαιτεί την ανάπτυξη ευρωπαϊκών έργων και συγκεκριμένα έργων καταγωγής κρατών μελών της Κοινότητας, όπως ορίζονται στο άρθρο 6 της οδηγίας 89/552/ΕΟΚ του Συμβουλίου[semigr ]

>Κείμενο μετά την ψηφοφορία στο ΕΚ>

εκτιμώντας ότι η εμφάνιση μιας ευρωπαϊκής αγοράς του οπτικοακουστικού τομέα απαιτεί την ανάπτυξη και τη διανομή ευρωπαϊκών έργων και συγκεκριμένα έργων καταγωγής κρατών μελών της Κοινότητας, όπως ορίζονται στο άρθρο 6 της οδηγίας 89/552/ΕΟΚ του Συμβουλίου[semigr ]

(Τροπολογία 9)

Αιτιολογική σκέψη 20α (νέα)

>Κείμενο μετά την ψηφοφορία στο ΕΚ>

εκτιμώντας ότι πρέπει να προβλεφθούν λεπτομερείς διαδικασίες εξέτασης των σχεδίων που υποβάλλονται από τις χώρες με μικρή παραγωγή όσον αφορά έργα που ανταποκρίνονται στα κριτήρια της επαγγελματικής και χρηματοοικονομικής αξιοπιστίας[semigr ]

(Τροπολογία 10)

Αιτιολογική σκέψη 20β (νέα)

>Κείμενο μετά την ψηφοφορία στο ΕΚ>

εκτιμώντας ότι η ανάπτυξη της παραγωγής κινηματογραφικών και τηλεοπτικών έργων στις περιοχές με λιγότερο χρησιμοποιούμενες γλώσσες και η διανομή των έργων αυτών είναι δυσκολότερα και ότι εν προκειμένω το Ταμείο μπορεί να φανεί χρήσιμο[semigr ]

(Τροπολογία 11)

Αιτιολογική σκέψη 25α (νέα)

>Κείμενο μετά την ψηφοφορία στο ΕΚ>

εκτιμώντας ότι, λαμβανομένων υπόψη των αβεβαιοτήτων που συνδέονται με την αυτάρκεια του Ταμείου και με τη συμμετοχή των εξωτερικών επενδυτών στο κεφάλαιο, ενδείκνυται να προβλεφθεί μια πειραματική φάση 5 ετών[semigr ] ότι η εκπόνηση εκθέσεων αξιολόγησης σχετικά με τη χρηματοοικονομική ισορροπία των παρεμβάσεων του Ταμείου και τη συμβολή τους στη συγκρότηση του κλάδου, ύστερα από τρία έτη εφαρμογής και κατά τη λήξη της πενταετίας, θα επιτρέψει να εξετασθεί υπό ποίους όρους μπορεί να συνεχισθεί η δραστηριότητα του Ταμείου[semigr ]

(Τροπολογία 12)

Άρθρο 2, παράγραφος 2, πρώτη παύλα

>Αρχικό κείμενο>

- στην ανάπτυξη της παραγωγής ευρωπαϊκών έργων με υπόθεση, κινηματογραφικών και τηλεοπτικών που προορίζονται για τις ευρωπαϊκές και διεθνείς αγορές[semigr ]

>Κείμενο μετά την ψηφοφορία στο ΕΚ>

- στην ανάπτυξη της παραγωγής και της διανομής ευρωπαϊκών έργων με υπόθεση, κινηματογραφικών και τηλεοπτικών που προορίζονται για τις ευρωπαϊκές και διεθνείς αγορές, με ιδιαίτερη έμφαση στις παραγωγές που προέρχονται από περιοχές με λιγότερο χρησιμοποιούμενες γλώσσες[semigr ]

(Τροπολογία 14)

Άρθρο 2, παράγραφος 2, παύλα 1α (νέα)

>Κείμενο μετά την ψηφοφορία στο ΕΚ>

- στην ανάπτυξη της ενδοευρωπαϊκής και διεθνούς κυκλοφορίας τηλεοπτικών και κινηματογραφικών έργων[semigr ]

(Τροπολογία 15)

Άρθρο 2, παράγραφος 2, παύλα 1β (νέα)

>Κείμενο μετά την ψηφοφορία στο ΕΚ>

- στην ανάπτυξη της παραγωγής των χωρών με περιορισμένη γλωσσική και γεωγραφική έκταση, καθώς και των μικρών σχεδίων που ανταποκρίνονται στα απαραίτητα κριτήρια επαγγελματικής και χρηματοοικονομικής αξιοπιστίας.

(Τροπολογία 16)

Άρθρο 2, παράγραφος 2α (νέα)

>Κείμενο μετά την ψηφοφορία στο ΕΚ>

2α. Το Ταμείο εγγυάται τα ενιαία σχέδια αλλά και λαμβάνει υπόψη τις ιδιομορφίες του τομέα των τηλεοπτικών έργων, όπου η χρονική διάρκεια της ανάκτησης των καταβληθέντων δικαιωμάτων είναι πολύ μεγάλη, καθώς και των συνολικών σχεδίων, όπως είναι η δημιουργία καταλόγων, συμβάλλοντας στη χρηματοδότηση της αγοράς δικαιωμάτων.

(Τροπολογία 17)

Άρθρο 3, παράγραφος 2, πρώτη παύλα

>Αρχικό κείμενο>

- προτείνεται σε άλλους φορείς παροχής εγγυήσεων και ειδικότερα στο Ευρωπαϊκό Ταμείο Επενδύσεων να συμμετέχει ως συνεγγυητής τόσο σε ατομικές πράξεις όσο και σε πακέτα σχεδίων[semigr ]

>Κείμενο μετά την ψηφοφορία στο ΕΚ>

- προτείνεται σε άλλους φορείς παροχής εγγυήσεων και ειδικότερα στο Ευρωπαϊκό Ταμείο Επενδύσεων να συμμετέχει ως συνεγγυητής έως το 50% του συνολικού ποσού τόσο σε ατομικές πράξεις όσο και σε πακέτα σχεδίων[semigr ]

(Τροπολογία 18)

Άρθρο 3, παράγραφος 3α (νέα)

>Κείμενο μετά την ψηφοφορία στο ΕΚ>

3α. Το Ταμείο εγγυάται επίσης βραχυπρόθεσμες πιστώσεις, βάσει προεξόφλησης συμβάσεων, που επιτρέπουν να ολοκληρώνεται το σχέδιο χρηματοδότησης και που αφορούν ειδικότερα τις ΜΜΕ και τα μικρά σχέδια.

(Τροπολογία 19)

Άρθρο 4, παράγραφος 2

>Αρχικό κείμενο>

2. Κατά γενικό κανόνα, οι εγγυήσεις που χορηγεί το Ταμείο δεν μπορούν να ξεπεράσουν το ήμισυ των δανείων και των ατομικών πιστώσεων. Σε περίπτωση εγγύησης που παρέχεται από κοινού με το ΕΤΕ, η έκθεση του Ταμείου στους κινδύνους μειώνεται αναλογικά.

>Κείμενο μετά την ψηφοφορία στο ΕΚ>

2. Οι εγγυήσεις που παρέχει το Ταμείο δεν υπερβαίνουν σε καμιά περίπτωση το 50% των συνολικών εγγυήσεων που έχουν παρασχεθεί από το χρηματοπιστωτικό τομέα, είτε πρόκειται για εθνικές είτε για διεθνείς εγγυήσεις.

(Τροπολογία 20)

Άρθρο 4, παράγραφος 3α (νέα)

>Κείμενο μετά την ψηφοφορία στο ΕΚ>

3α. Το Ταμείο μπορεί επίσης να λειτουργεί ως αντασφαλιστής ενώπιον άλλων εθνικών ταμείων εγγυήσεων ή ασφαλίσεων, εγγυώμενο ένα ή περισσότερα σχέδια.

(Τροπολογία 21)

Άρθρο 5, παράγραφος 1

>Αρχικό κείμενο>

1. Η Κοινότητα συνεισφέρει στο κεφάλαιο του Ταμείου υπό την επιφύλαξη ´ότι υπάρχουν διαθέσιμοι πόροι στον προϋπολογισμό. Η συνεισφορά αυτή καθώς και η συνεισφορές τρίτων κατατίθενται σε ειδικό λογαριασμό που έχει ανοιχθεί στο ΕΤΕ.

>Κείμενο μετά την ψηφοφορία στο ΕΚ>

1. Η Κοινότητα συνεισφέρει στο κεφάλαιο του Ταμείου υπό την επιφύλαξη ´ότι υπάρχουν διαθέσιμοι πόροι στον προϋπολογισμό. Η συνεισφορά αυτή καθώς και η συνεισφορές τρίτων κατατίθενται σε ειδικό λογαριασμό που έχει ανοιχθεί στο ΕΤΕ, ώστε να τηρείται η αρχή της ισοτιμίας Κοινότητας/τρίτων χωρών η οποία αποτελεί θεμελιώδη αρχή του Ταμείου.

(Τροπολογία 22)

Άρθρο 5, παράγραφος 2

>Αρχικό κείμενο>

2. Οι τόκοι που προκύπτουν από τον ειδικό λογαριασμό στον οποίο κατατίθενται τα κεφάλαια, τα εισοδήματα που προέρχονται από ασφάλιστρα, οι αμοιβές και οι προμήθειες καθώς και κάθε άλλη μορφή εσόδων, προστίθενται στο κεφάλαιο.

>Κείμενο μετά την ψηφοφορία στο ΕΚ>

2. Οι επενδυτικές εισφορές τρίτων στο Ταμείο πρέπει να μπορούν να αμείβονται[semigr ] ως εκ τούτου, τα εισοδήματα που προέρχονται από ασφάλιστρα, οι αμοιβές και οι προμήθειες, καθώς και κάθε άλλη μορφή εσόδων, προστίθενται στο κεφάλαιο μέχρι συμπλήρωσης του αρχικού ποσού[semigr ] πέραν του επιπέδου αυτού, μπορεί να παρέχεται ανταμοιβή στους χρηματοδοτικούς εταίρους, ύστερα από αφαίρεση των λειτουργικών εξόδων και απόφαση της τραπεζικής επιτροπής.

(Τροπολογία 23)

Άρθρο 5, παράγραφος 3

>Αρχικό κείμενο>

3. Το επίπεδο των ασφαλίστρων και των προμηθειών που καταβάλλουν οι δικαιούχοι των εγγυήσεων ορίζεται με τρόπο ώστε τα έσοδα να εξισορροπούν τις δαπάνες.

>Κείμενο μετά την ψηφοφορία στο ΕΚ>

3. Το επίπεδο των ασφαλίστρων και των προμηθειών που καταβάλλουν οι δικαιούχοι των εγγυήσεων ορίζεται σε συνάρτηση με τα κριτήρια επιλεξιμότητας που έχουν θεσπίσει η Επιτροπή και η συμβουλευτική επιτροπή βάσει της φύσης των κινδύνων και της διάρκειας του εγγυημένου σχεδίου.

Η διαχείριση του Ταμείου θα πρέπει να αποσκοπεί σε εξισορρόπηση των εσόδων και των δαπανών.

(Τροπολογία 24)

Άρθρο 5, παράγραφος 3α (νέα)

>Κείμενο μετά την ψηφοφορία στο ΕΚ>

3α. Κρίνεται απαραίτητη η επίτευξη ενός κρίσιμου μεγέθους ήδη από την έναρξη λειτουργίας του Ταμείου[semigr ] εξάλλου, το κεφάλαιο θα παραμείνει ανοικτό για νέες εισφορές.

(Τροπολογία 25)

Άρθρο 5, παράγραφος 3β (νέα)

>Κείμενο μετά την ψηφοφορία στο ΕΚ>

3β. Η εγγυοδοτική σύμβαση υπογράφεται μεταξύ του ΕΤΕ και ενός ή περισσότερων τραπεζικών ιδρυμάτων, τα οποία είτε συμμετέχουν στο κεφάλαιο του Ταμείου είτε επιθυμούν να διασφαλισθούν από το Ταμείο για τη χρηματοδότηση ενός σχεδίου.

(Τροπολογία 26)

Άρθρο 5, παράγραφος 3γ (νέα)

>Κείμενο μετά την ψηφοφορία στο ΕΚ>

3γ. Κάθε φορά που ένα σχέδιο που εγκρίνεται από το Ταμείο αποφέρει κέρδη, καταβάλλεται στο Ταμείο προμήθεια πριν από τους φόρους.

(Τροπολογία 27)

Άρθρο 6, παράγραφος -1 (νέα)

>Κείμενο μετά την ψηφοφορία στο ΕΚ>

-1. Το Ταμείο δημιουργείται για περίοδο 5 ετών, ώστε να καταστεί δυνατή μια αξιολόγηση της χρηματοοικονομικής του εξέλιξης και του αντικτύπου του στον ευρωπαϊκό οπτικοακουστικό τομέα.

(Τροπολογία 28)

Άρθρο 6, παράγραφος 1

>Αρχικό κείμενο>

1. Η διαχείριση του Ταμείου ανατίθεται στο ΕΤΕ. Οι σχετικές λεπτομέρειες προσδιορίζονται στη συμφωνία συνεργασίας μεταξύ της Επιτροπής και του ΕΤΕ, και οι όροι της οποίας εγκρίνονται σύμφωνα με τη διαδικασία που προβλέπεται στο άρθρο 7, παράγραφος 2.

>Κείμενο μετά την ψηφοφορία στο ΕΚ>

1. Η διαχείριση του Ταμείου ανατίθεται σε μια ειδική χρηματοδοτική δομή στο πλαίσιο του ΕΤΕ, στην οποία συμμετέχουν εξωτερικοί εταίροι που εισφέρουν στο Ταμείο και η οποία επικουρείται από ομάδα επαγγελματιών εμπειρογνωμόνων όσον αφορά την προκαταρκτική μελέτη των φακέλων. Οι λεπτομέρειες της διαχείρισης αυτής προσδιορίζονται στη συμφωνία συνεργασίας ανάμεσα στο ΕΤΕ, την Επιτροπή, τους τρίτους εταίρους και τους αντιπροσώπους των κρατών μελών που συμμετέχουν στη συμβουλευτική επιτροπή.

(Τροπολογία 29)

Άρθρο 6, παράγραφος 1α (νέα)

>Κείμενο μετά την ψηφοφορία στο ΕΚ>

1α. Το ΕΤΕ λαμβάνει κάθε απόφαση εγγυοδοσίας αφού προηγουμένως υποβάλει τους φακέλους προς εξέταση σε δύο όργανα:

>Κείμενο μετά την ψηφοφορία στο ΕΚ>

α) μια ομάδα προεπιλογής, συνδεόμενη με το ΕΤΕ, η οποία έχει ως αποστολή τη διερεύνηση και την πραγματογνωμοσύνη σχετικά με την ικανότητα των σχεδίων να εμφανίσουν:

>Κείμενο μετά την ψηφοφορία στο ΕΚ>

- ποιότητα σεναρίων και εικόνων

- συμφωνίες προώθησης και διανομής

- δυνατότητες κυκλοφορίας εντός και εκτός Ευρώπης.

>Κείμενο μετά την ψηφοφορία στο ΕΚ>

Η εν λόγω ομάδα διαβιβάζει τη γνωμοδότηση προεπιλογής στον φορέα προώθησης του σχεδίου, ο οποίος μπορεί εν συνεχεία να διαπραγματευθεί με τις τράπεζές του για την ετοιμασία της εγγυοδοτικής συμφωνίας.

>Κείμενο μετά την ψηφοφορία στο ΕΚ>

β) μια τραπεζική επιτροπή εντός του ΕΤΕ, με αποστολή την χρηματοοικονομική και τεχνική πραγματογνωμοσύνη για τα προτεινόμενα σχέδια, η οποία αποτελείται από μέλη του ΕΤΕ καθώς και από αντιπροσώπους των χρηματοδοτών και έναν αντιπρόσωπο της Επιτροπής.

(Τροπολογία 30)

Άρθρο 6, παράγραφος 1β (νέα)

>Κείμενο μετά την ψηφοφορία στο ΕΚ>

1β. Η Επιτροπή διαβιβάζει στην αρχή του προϋπολογισμού το κείμενο της συνεργασίας, καθώς και τις ενδεχόμενες τροποποιήσεις κάθε φορά που αναθεωρείται η συμφωνία.

(Τροπολογία 31)

Άρθρο 6, παράγραφος 2

>Αρχικό κείμενο>

2. Το ΕΤΕ διεκπεραιώνει την αποστολή αυτή με την επιμέλεια που επιδεικνύει και στις πράξεις που αφορούν τους ιδίους πόρους του. Οι ατομικές πράξεις εγγυήσεων εγκρίνονται σύμφωνα με τις διαδικασίες που εφαρμόζονται για τις πράξεις του ίδιου του ΕΤΕ.

>Κείμενο μετά την ψηφοφορία στο ΕΚ>

2. Το ΕΤΕ διεκπεραιώνει την αποστολή αυτή μέσω των προαναφερθέντων, στην παράγραφο 2, δύο οργάνων.

(Τροπολογία 32)

Άρθρο 6, παράγραφος 5

>Αρχικό κείμενο>

5. Το ΕΤΕ υποβάλλει για γνωμοδότηση στην Επιτροπή όλες τις προτάσεις για παροχή εγγύησης. Εφόσον η Επιτροπή διαβιβάσει τη σύμφωνη γνώμη της στο ΕΤΕ το τελευταίο μπορεί να χορηγήσει την εγγύηση.

>Κείμενο μετά την ψηφοφορία στο ΕΚ>

Διαγράφεται

(Τροπολογία 33)

Άρθρο 7

>Αρχικό κείμενο>

Η Επιτροπή επικουρείται από μία επιτροπή συμβουλευτικού χαρακτήρα την οποία αποτελούν αντιπρόσωποι των κρατών μελών και της οποίας προεδρεύει ο αντιπρόσωπος της Επιτροπής.

>Κείμενο μετά την ψηφοφορία στο ΕΚ>

Η Επιτροπή επικουρείται από μία επιτροπή συμβουλευτικού χαρακτήρα την οποία αποτελούν ένας αντιπρόσωπος ανά κράτος μέλος και της οποίας προεδρεύει ο αντιπρόσωπος της Επιτροπής.

>Κείμενο μετά την ψηφοφορία στο ΕΚ>

Η εν λόγω επιτροπή έχει ως αποστολή να καθορίζει εκ των προτέρων τα κριτήρια επιλεξιμότητας για το Ταμείο, λαμβάνοντας υπόψη τις ιδιαιτερότητες των ΜΜΕ και των μικρών σχεδίων που υποβάλλονται από ανεξάρτητους παραγωγούς.

>Αρχικό κείμενο>

Ο αντιπρόσωπος της Επιτροπής υποβάλλει στην εν λόγω επιτροπή σχέδιο των μέτρων που πρόκειται να ληφθούν. Η συμβουλευτική επιτροπή διατυπώνει τη γνώμη της για το σχέδιο αυτό, μέσα σε προθεσμία που μπορεί να ορίσει ο πρόεδρος ανάλογα με τον επείγοντα χαρακτήρα του θέματος και, αν χρειασθεί, προβαίνει σε ψηφοφορία.

>Κείμενο μετά την ψηφοφορία στο ΕΚ>

Ο αντιπρόσωπος της Επιτροπής υποβάλλει στην εν λόγω επιτροπή σχέδιο των μέτρων που πρόκειται να ληφθούν. Η συμβουλευτική επιτροπή διατυπώνει τη γνώμη της για το σχέδιο αυτό, μέσα σε προθεσμία που μπορεί να ορίσει ο πρόεδρος ανάλογα με τον επείγοντα χαρακτήρα του θέματος και, αν χρειασθεί, προβαίνει σε ψηφοφορία.

>Αρχικό κείμενο>

Η γνώμη καταχωρείται στα πρακτικά. Επιπλέον κάθε κράτος μέλος έχει το δικαίωμα να ζητήσει να καταχωρηθεί η θέση του στα πρακτικά.

>Κείμενο μετά την ψηφοφορία στο ΕΚ>

Η γνώμη καταχωρείται στα πρακτικά. Επιπλέον κάθε κράτος μέλος έχει το δικαίωμα να ζητήσει να καταχωρηθεί η θέση του στα πρακτικά.

>Αρχικό κείμενο>

Η Επιτροπή λαμβάνει ιδιαίτερα υπόψη τη γνώμη της συμβουλευτικής επιτροπής και την ενημερώνει για τον τρόπο με τον οποίο έλαβε υπόψη τη γνώμη αυτή.

>Κείμενο μετά την ψηφοφορία στο ΕΚ>

Η Επιτροπή λαμβάνει ιδιαίτερα υπόψη τη γνώμη της συμβουλευτικής επιτροπής και την ενημερώνει για τον τρόπο με τον οποίο έλαβε υπόψη τη γνώμη αυτή.

>Κείμενο μετά την ψηφοφορία στο ΕΚ>

Οι συνεδριάσεις της επιτροπής είναι καταρχήν δημόσιες, εκτός εάν ληφθεί, και δημοσιοποιηθεί εγκαίρως, δεόντως αιτιολογημένη συγκεκριμένη απόφαση περί του αντιθέτου. Η επιτροπή δημοσιεύει τις ημερήσιες διατάξεις της δύο εβδομάδες πριν από τις συνεδριάσεις. Δημοσιεύει τα πρακτικά των εν λόγω συνεδριάσεων. Τηρεί δημόσιο μητρώο των δηλώσεων συμφερόντων των μελών της.

(Τροπολογία 35)

Άρθρο 8

>Κείμενο μετά την ψηφοφορία στο ΕΚ>

Η τραπεζική επιτροπή διαβιβάζει κάθε χρόνο στη συμβουλευτική επιτροπή και στην Επιτροπή έκθεση πεπραγμένων και χρηματοοικονομική κατάσταση, όπου απεικονίζεται η κατάσταση του Ταμείου και των εκκρεμουσών εγγυήσεων που έχουν χορηγηθεί, ώστε να καθίσταται δυνατή μια χρηματοοικονομική αξιολόγηση.

>Αρχικό κείμενο>

Τρία έτη μετά τη θέση σε λειτουργία του Ταμείου και στη συνέχεια κάθε πέντε έτη, η Επιτροπή υποβάλλει στο Ευρωπαϊκό Κοινοβούλιο, στο Συμβούλιο και στην Κοινωνική και Οικονομική Επιτροπή, ανεξάρτητη έκθεση αξιολόγησης σχετικά με τα επιτευχθέντα αποτελέσματα η οποία συνοδεύεται, εφόσον χρειασθεί, από κατάλληλες προτάσεις.

>Κείμενο μετά την ψηφοφορία στο ΕΚ>

Τρία έτη μετά τη θέση σε λειτουργία και ύστερα από πέντε έτη, η Επιτροπή θα υποβάλει στο Ευρωπαϊκό Κοινοβούλιο, στο Συμβούλιο και στην Κοινωνική και Οικονομική Επιτροπή, ανεξάρτητη έκθεση αξιολόγησης σχετικά με τα επιτευχθέντα αποτελέσματα, λαμβανομένης υπόψη της χρηματοοικονομικής εξέλιξης καθώς και του αντικτύπου του Ταμείου στον ευρωπαϊκό οπτικοακουστικό τομέα, η οποία συνοδεύεται, εφόσον χρειασθεί, από κατάλληλες προτάσεις.

(Τροπολογία 36)

Άρθρο 9

>Αρχικό κείμενο>

Το αργότερο στις 30 Απριλίου του κάθε έτους, καταρτίζεται από την Οικονομική Επιτροπή του ΕΤΕ ετήσια έκθεση και υποβάλλεται για έγκριση στο εποπτικό συμβούλιο του ΕΤΕ. Η έκθεση αυτή περιλαμβάνει ειδικότερα τους λογαριασμούς του Ταμείου που έχουν κλείσει στα τέλη του προηγουμένου έτους και τον κατάλογο των διαφόρων πράξεων που έχουν πραγματοποιηθεί από το Ταμείο. Η Επιτροπή διαβιβάζει την εγκριθείσα έκθεση στο Ευρωπαϊκό Κοινοβούλιο και στο Συμβούλιο.

>Κείμενο μετά την ψηφοφορία στο ΕΚ>

Το αργότερο στις 30 Απριλίου του κάθε έτους, καταρτίζεται από την Οικονομική Επιτροπή του ΕΤΕ ετήσια έκθεση και υποβάλλεται για έγκριση στο εποπτικό συμβούλιο του ΕΤΕ. Η έκθεση αυτή περιλαμβάνει ειδικότερα τους λογαριασμούς του Ταμείου που έχουν κλείσει στα τέλη του προηγουμένου έτους, το λογαριασμό διαχείρισης και τον οικονομικό ισολογισμό, καθώς και τον κατάλογο των διαφόρων πράξεων που έχουν πραγματοποιηθεί από το Ταμείο, στον οποίο εμφαίνονται, μεταξύ άλλων, πληροφορίες για τις δικαιούχους επιχειρήσεις (χώρα προέλευσης, μέγεθος της επιχείρησης). Η Επιτροπή διαβιβάζει την εγκριθείσα έκθεση στο Ευρωπαϊκό Κοινοβούλιο και στο Συμβούλιο.

Ψήφισμα νομοθετικού περιεχομένου όπου περιέχει τη γνώμη του Ευρωπαϊκού Κοινοβουλίου σχετικά με την πρόταση απόφασης του Συμβουλίου περί ιδρύσεως του Ευρωπαϊκού Ταμείου Εγγυήσεων για την ενθάρρυνση της κινηματογραφικής και τηλεοπτικής παραγωγής (COM(95)0546 - C4-0070/96 - 95/0281(CNS))

(Διαδικασία διαβούλευσης)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο (COM(95)0546 - 95/0281(CNS)) ((ΕΕ C 41 της 13.02.1996, σελ. 8)),

- έχοντας κληθεί από το Συμβούλιο να γνωμοδοτήσει σύμφωνα με το άρθρο 130 της Συνθήκης ΕΚ (C4-0070/96),

- έχοντας υπόψη το άρθρο 58 του Κανονισμού του,

- έχοντας υπόψη την έκθεση της Επιτροπής Πολιτισμού, Νεότητας, Παιδείας και Μέσων Ενημέρωσης και τις γνωμοδοτήσεις της Επιτροπής Προϋπολογισμών καθώς και της Επιτροπής Έρευνας, Τεχνολογικής Ανάπτυξης και Ενέργειας (Α4- 0304/96),

1. εγκρίνει με την επιφύλαξη των τροπολογιών που της επέφερε, την πρόταση της Επιτροπής[semigr ]

2. καλεί την Επιτροπή να τροποποιήσει αναλόγως την πρότασή της σύμφωνα με το άρθρο 189 Α, παράγραφος 2 της Συνθήκης ΕΚ[semigr ]

3. καλεί το Συμβούλιο, σε περίπτωση που προτίθεται να απομακρυνθεί από το κείμενο όπως το ενέκρινε το Κοινοβούλιο να το ενημερώσει σχετικά[semigr ]

4. ζητεί να κληθεί να γνωμοδοτήσει εκ νέου σε περίπτωση που το Συμβούλιο επιφέρει ουσιαστικές τροποποιήσεις στην πρόταση της Επιτροπής[semigr ]

5. αναθέτει στον Πρόεδρό του να διαβιβάσει την παρούσα γνωμοδότηση στο Συμβούλιο και την Επιτροπή.